Diari Oficial de la Generalitat Valenciana


Sumari del DOGV 7513, del 27-04-2015 (2015/3718)

DECRET 49/2015, de 24 d'abril, del Consell, pel qual es declaren d'utilitat pública les parcel·les cadastrals 118 i 119 del polígon 2 del terme municipal del Campello, i s'inclouen en la forest número 128 del Catàleg de forests de domini públic i d'utilitat pública de la província d'Alacant, denominada les Puntes de Gosàlvez, situada al terme municipal del Campello i propietat de l'ajuntament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7513

Data del DOGV
:   27-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3718


Data del document
:   24-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 49/2015, de 24 d'abril, del Consell, pel qual es declaren d'utilitat pública les parcel·les cadastrals 118 i 119 del polígon 2 del terme municipal del Campello, i s'inclouen en la forest número 128 del Catàleg de forests de domini públic i d'utilitat pública de la província d'Alacant, denominada les Puntes de Gosàlvez, situada al terme municipal del Campello i propietat de l'ajuntament. [2015/3718]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de forests de domini públic i d'utilitat pública i els seus efectes jurídics, la Conselleria d'Infraestructures, Territori i Medi Ambient ha instruït l'expedient de declaració d'utilitat pública corresponent i la inclusió de les parcel·les cadastrals 118 i 119 del polígon 2 del terme municipal del Campello en la forest número 128 del Catàleg de forests de domini públic i d'utilitat pública de la província d'Alacant, denominada les Puntes de Gosàlvez, situada al terme municipal del Campello i propietat de l'ajuntament. En estes han quedat acreditades les seues funcions ecològiques, socials i de protecció contra processos erosius, per la qual cosa és procedent dictar el decret corresponent.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 24 d'abril de 2015,  
  
  
DECRETE  
  
Article 1. Declaració d'utilitat pública  
Es declaren d'utilitat pública les parcel·les cadastrals 118 i 119 del polígon 2 del terme municipal del Campello.  
  
Article 2. Catalogació  
S'inclouen les parcel·les cadastrals 118 i 119 del polígon 2 del terme municipal del Campello en la forest número 128 del Catàleg De forests de domini públic i d'utilitat pública de la província d'Alacant, denominada les Puntes de Gosàlvez, situada al terme municipal del Campello i propietat de l'ajuntament, la qual queda constituïda per les parcel·les cadastrals següents en la seua totalitat i part: 262, 218, 217, 259, 258, 257, 263, 098, 111, 112, 123 (part), 118, 119, 127, 222, 246, 260, 199, 203, 211, 219, 198, 040, 043, 223, 224, 288, 304 (part) i 239 del polígon 2 del terme municipal del Campello.  
  
  
Article 3. Modificació del Catàleg  
Es modifica la inscripció de la forest número 128, denominada les Puntes de Gosàlvez, del Catàleg de forests de domini públic i d'utilitat pública de la província d'Alacant, que queda de la manera següent:  
  
Número d'UP: 128.  
Denominació: les Puntes de Gosàlvez.  
Superfície pública: 116, 952 ha.  
Superfície total: 122,702 ha.  
Pertinença: Ajuntament del Campello.  
Delimitada: sí (Orde de 30 de desembre de 1952, del Ministeri d'Agricultura). Delimitació parcial.  
Amollonada: no.  
Límits:  
Nord: propietat particular.  
Est: propietat particular.  
Sud: propietat particular i límit d'autopista.  
Oest: propietat particular.  
Terme municipal: el Campello.  
Partit judicial: Sant Vicent del Raspeig.  
Partit registral: el Campello.  
Servituds: les de pas.  
  
  
Disposició final  
  
Única. Efectes  
El present decret produirà efectes des de l'endemà de la seua publicació en el Diari Oficial de la Comunitat Valenciana.  
  
Contra el present decret, les persones interessades podran interposar-hi recurs contenciós administratiu en el termini de dos mesos, comptats a partir de l'endemà de la publicació en el DOCV, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació d'este decret en el DOCV, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 24 d'abril de 2015  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS